Az EGT-Vegyesbizottság 138/2003 határozata

(2003. november 7.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2003. szeptember 26-i 102/2003 EGT-vegyesbizottsági határozat [1] módosította.

(2) A 92/118/EGK tanácsi irányelvnek a kollagénre vonatkozó követelmények tekintetében történő módosításáról szóló, 2003. január 10-i 2003/42/EK bizottsági határozatot [2] be kell építeni a Megállapodásba.

(3) Az egyes tagállamok vagy területek brucellózisra (B. melitensis) vonatkozó követelményeknek való megfelelésének rögzítéséről, és hivatalosan brucellózismentes tagállam vagy terület státusuk elismeréséről szóló 93/52/EGK határozat módosításáról szóló, 2003. január 17-i 2003/44/EK bizottsági határozatot [3] be kell építeni a Megállapodásba.

(4) A veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló 2000/258/EK határozatnak a harmadik országbeli laboratóriumok jóváhagyása tekintetében történő módosításáról szóló, 2003. január 24-i 2003/60/EK bizottsági határozatot [4] be kell építeni a Megállapodásba.

(5) A Németország egész területének az Aujeszky-féle betegségtől mentes tagállamok és régiók jegyzékébe és Franciaország egyes megyéinek az e betegségtől mentes tagállamok és régiók, valamint a jóváhagyott felszámolási programokat alkalmazó régiók jegyzékébe történő felvétele céljából a 2001/618/EK határozat módosításáról szóló, 2003. február 26-i 2003/130/EK bizottsági határozatot [5] be kell építeni a Megállapodásba.

(6) Az egyes tagállamok, vagy a tagállamok egyes régiói szarvasmarha-állományainak hivatalosan brucellózis-mentes státusa megállapításáról szóló 1999/466/EK határozat módosításáról szóló, 2003. március 10-i 2003/164/EK bizottsági határozatot [6] be kell építeni a Megállapodásba.

(7) Az egyes tagállamok, vagy a tagállamok egyes régiói szarvasmarha-állományainak hivatalosan bovin enzootikus leukózistól mentes státusza megállapításáról szóló 1999/465/EK határozat módosításáról szóló, 2003. március 12-i 2003/177/EK bizottsági határozatot [7] be kell építeni a Megállapodásba.

(8) A 93/52/EGK határozatnak bizonyos olaszországi megyék hivatalosan brucellózismentességének elismerése tekintetében történő módosításáról szóló, 2003. április 3-i 2003/237/EK bizottsági határozatot [8] be kell építeni a Megállapodásba.

(9) Ez a határozat nem alkalmazandó Izlandra és Liechtensteinre,

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének I. fejezete az e határozat mellékletében meghatározottak szerint módosul.

2. cikk

A 2003/42/EK, a 2003/44/EK, a 2003/60/EK, a 2003/130/EK, a 2002/164/EK, a 2003/177/EK és a 2003/237/EK határozatok norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. november 8-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [9].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. november 7-én.

az EGT-Vegyesbizottság részéről

az elnök

H. S. H. Prinz Nikolaus von Liechtenstein

[1] HL L 331., 2003.12.18., 8. o.

[2] HL L 13., 2003.1.18., 24. o.

[3] HL L 13., 2003.1.18., 37. o.

[4] HL L 23., 2003.1.28., 30. o.

[5] HL L 52., 2003.2.27., 9. o.

[6] HL L 66., 2003.3.11., 49. o.

[7] HL L 70., 2003.3.14., 50. o.

[8] HL L 87., 2003.4.4., 13. o.

[9] Alkotmányos követelmények nem merültek fel.

--------------------------------------------------

MELLÉKLET

A 138/2003 EGT-VEGYESBIZOTTSÁGI HATÁROZAT MELLÉKLETE

A Megállapodás I. mellékletének I. fejezete az alábbiakban meghatározottak szerint módosul:

1. A 4.2. részben az 14. pont (93/52/EGK bizottsági határozat) a következő francia bekezdésekkel egészül ki:

"- 32003 D 0044: A Bizottság 2003. január 17-i 2003/44/EK határozata (HL L 13., 2003.1.18., 37. o.),

- 32003 D 0237: A Bizottság 2003. április 3-i 2003/237/EK határozata (HL L 87., 2003.4.4., 13. o.)."

2. A 4.2. részben a 46. pont (1999/466/EK bizottsági határozat) a következő francia bekezdéssel egészül ki:

"- 32003 D 0164: A Bizottság 2003. március 10-i 2003/164/EK határozata (HL L 66., 2003.3.11., 49. o.)."

3. A 4.2. részben az 54. pont (2000/258/EK tanácsi határozat) a következő szövegrésszel egészül ki:

", az alábbi módosítással:

- 32003 D 0060: A Bizottság 2003. január 24-i 2003/60/EK határozata (HL L 23., 2003.1.28., 30. o.)."

4. A 4.2. részben a 60. pont (1999/465/EK bizottsági határozat) a következő francia bekezdéssel egészül ki:

"- 32003 D 0177: A Bizottság 2003. március 12-i 2003/177/EK határozata (HL L 70., 2003.3.14., 50. o.)."

5. A 4.2. részben a 64. pont (2001/618/EK bizottsági határozat) a következő francia bekezdéssel egészül ki:

"- 32003 D 0130: A Bizottság 2003. február 26-i 2003/130/EK határozata (HL L 52., 2003.2.27., 9. o.)."

6. A 6.1. részben a 15. pont (92/118/EGK tanácsi irányelv) és a 8.1. részben a 16. pont (92/118/EGK tanácsi irányelv) a következő francia bekezdéssel egészül ki:

"- 32003 D 0042: A Bizottság 2003. január 10-i 2003/42/EK határozata (HL L 13., 2003.1.18., 24. o.)."

--------------------------------------------------